SET เปิดเช้าพุ่งแรง 12 จุด ตามตลาดตปท. ขานรับความหวังสหรัฐฯ-จีนบรรลุข้อตกลงการค้า
SET เปิดเช้าพุ่งแรง 12 จุด ตามตลาดตปท. ขานรับความหวังสหรัฐฯ-จีนบรรลุข้อตกลงการค้า
SET เปิดเช้าพุ่งแรง 12 จุด ตามตลาดตปท. ขานรับความหวังสหรัฐฯ-จีนบรรลุข้อตกลงการค้า
19 มิ.ย. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,695.84 จุด บวก 12.24 จุด หรือ 0.73% สูงสุดที่ 1,696.53 จุด ต่ำสุดที่ 1,693.11 จุด มูลค่าการซื้อขาย 8.1 พันล้านบาท
ด้านนายเกษม พันธ์รัตนมาลา กรรมการและหัวหน้าส่วนงานวิจัย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นตามตลาดต่างประเทศ โดยตลาดหุ้นในภูมิภาคเอเชียเช้านี้ต่างปรับตัวขึ้นกันทั่วหน้าตามดาวโจนส์ที่ขึ้นไปกว่า 300 จุดเมื่อวานนี้ ตอบรับจีน และสหรัฐฯ มีความตั้งใจที่จะเจรจาการค้ากันมากขึ้น และทิศทางดอกเบี้ยของโลกก็เป็นขาลงด้วย
ทั้งนี้ แม้ว่าการประชุมธนาคารกลางสหรัฐ (เฟด) รอบนี้อาจจะไม่ปรับลดอัตราดอกเบี้ย แต่การประชุมเฟดรอบหน้าก็มีโอกาสที่จะปรับลดอัตราดอกเบี้ย โดยยังต้องติดตามผลประชุมเฟดต่อไป ว่าจะมีการส่งสัญญาณการปรับลดอัตราดอกเบี้ยหรือไม่ อย่างไร ทั้งนี้เมื่อดัชนีฯปรับตัวขึ้นก็อาจจะเผชิญแรง Take profit ในระหว่างทางได้
พร้อมให้แนวรับ 1,680 จุด ส่วนแนวต้าน 1,700 จุด